Evakuálják a gyereket a környezeti katasztrófa sújtotta krími településrõl
Buszokkal szállítják el az iskolás korú gyermekeket a helyi hatóságok az Oroszország által Ukrajnától önkényesen elcsatolt Krím félsziget északi részén fekvõ Armjanszk településrõl a helyi vegyi üzem okozta környezetszennyezés miatt - számolt be csütörtökön a Krim.Realii helyi hírportál.
Több mint egy hete jelentek meg az elsõ hírek az ukrán médiában arról, hogy a Krím északi részén, Armjanszk településen és környékén a helybeliek szerint a levegõ bûzössé, fojtogatóvá vált, a fémtárgyakon rozsdaszerû, a növényeken zsíros, szürkészöld lerakódás képzõdött. Többen allergiás reakcióra emlékeztetõ tüneteket észleltek magukon: hányingert, természetellenes szomjúságot és égõ érzést orrukban és torkukban.A Krími hatóságok szerint a Dmitro Firtas ukrán oligarcha tulajdonában lévõ armjanszki Krimszkij Titan nevû vegyi üzembõl került ki káros anyag - feltételezhetõen kénsavgõz - a levegõbe. A krími kormány viszont csak kedden ismerte el nyilvánosan azt, hogy Armjanszk levegõjében meghaladta a megengedett normát a káros anyagok mértéke.

Natalja Honcsarova krími oktatási miniszter a Krim.Realii csütörtöki beszámolója szerint elmondta, hogy a településen lakó 2600 iskolás közül 2200-at terveznek elszállítani buszokkal a félszigeten lévõ szanatóriumokba. A maradék négyszáz gyerek szülei úgy döntöttek, hogy maguk oldják meg a gyerekük ideiglenes elhelyezését más településen. A gyerekekkel több szülõ, illetve tanár is együtt utazik. Honcsarova tájékoztatása szerint az elmúlt egy napban 2800 személyt szállítottak el Armjanszkból.A Krim.Realii hozzáfûzte, hogy a krími vezetés igyekszik kerülni az "evakuálás" kifejezést, a tisztségviselõk pedig azt állítják, hogy az emberek egészségét nem fenyegeti veszély. A településrõl menekül, aki tud. Az UNIAN ukrán hírügynökség értesülései szerint az iskolásoknál fiatalabb gyermekek evakuálását a helyi vezetés nem tudja egyelõre megoldani, ezért a kisebb gyerekek elszállításáról a családjuknak kell gondoskodniuk.

Az ott maradóknak a krími hatóságok azt tanácsolják, hogy lehetõleg maradjanak az otthonukban, zárják be az ablakokat és, a lehetõ legkevesebbszer menjenek ki az utcára.

Helybeliek közösségi portálokon arról számolnak be, hogy a helyzet sokkal súlyosabb, mint ahogy azt a központi vezetés beállítja. A település patikáiban hiánycikk lett a védõmaszk és a gézkötszer. A légszennyezésnek tulajdonítják, hogy döglött madarak hevernek az utcákon és sok fáról elhullott az összes levél.

Petro Porosenko ukrán elnök környezeti katasztrófának nevezte a Krím északi részét sújtó vegyi szennyezést. Utasította a kormányt, hogy a Krímmel határos Herszon megyében készüljenek fel Armjanszkból érkezõ gyerekek fogadására. A határõrséget pedig arra utasította az államfõ, hogy a szervezett gyerekcsoportokat egyszerûsített eljárással eresszék be a Krím félszigetrõl.
evakuálás Krím vegyi üzem